રાજકોટમાં ગઇકાલે મોડી સાંજે એક વેપારીએ પોતાના 6 વર્ષીય પુત્ર તથા ચાર વર્ષની પુત્રી સાથે ન્યારી ડેમમાં પડીને આપઘાત કર્યો હતો. રાજકોટમાં તહેવારના વાતાવરણમાં આત્મહત્યાની ઘટના બનતા સેજપાલ પરિવારમાં શોક ફરી વળ્યો હતો. પોલીસે ઘટના સ્થળે પહોંચીને વેપારી તથા સંતાનોની લાશ બહાર કાઢી હતી. વેપારીએ પુત્ર-પુત્રી સાથે પહેલા વેફર અને ગાંઠિયા ખાધા હતા. બાદમાં ડેમમાં ઝંપલાવ્યું હતું. રાજકોટના ભક્તિનગર સર્કલ નજીક ગીતામંદિર પાસે આવેલા મયૂરપાર્કમાં રહેતા અને ઇલેક્ટ્રોનિક્સ ચીજવસ્તુઓના વેપારી 42 વર્ષના કિરણભાઇ વસંતભાઇ સેજપાલ પોતાની 4 વર્ષની પુત્રી નિષ્ઠા અને 6 વર્ષીય પુત્ર ધ્રુવીલ સાથે સામૂહિક આપઘાત કરી લીધો હતો. ત્યારે પોલિસે આ અંગે વધુ તપાસ હાથ ધરી છે.